Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
1 Petro 3:1-22
3 E cimo cine+ na imwe mwe bakashi, mulenakila+ abalume benu, pa kutila na balya abakaana ukumfwila+ icebo ca kwa Lesa, banashiwe+ apabula ishiwi nangu limo ilyo balemona imibele isuma iya bakashi babo,+2 pantu abene bakulaimwena imyendele yenu iisuma+ e lyo ne fyo mwabakwatila akatiina.3 Kabili mwilabika amano ku kuluka umushishi+ no kufwala ifya kuisaamika+ ifya golde atemwa ku kufwala ifya kufwala ifisuma,4 lelo mulebika amano ku buntu+ bwa mu kati na ku fya kufwala+ fya buko ifishingonaika, e kutila umutima+ uwaikala tondolo kabili uwafuuka, uwauma umutengo mu menso ya kwa Lesa.5 Pantu e fyo na ku kale abanakashi ba mushilo abalesubila muli Lesa baleisaamika, no kunakila abalume babo.6 E fyo na Sara alenakila Abrahamu, no kumwita ati “shikulu.”+ Na imwe muli bana ba kwa Sara, kulila fye mulecita icisuma, kabili tamukwete no mwenso wa kutiina nelyo cimo.+7 Na imwe mwe balume, muleikala ifi fine+ na bakashi benu ukulingana no kwishiba,+ mulebacindika+ nge cipe icanaka, pantu banakashi, na imwe muli mpyani+ pamo na bo isha mweo uwa bupe fye, e pa kuti amapepo yenu yepeleela.+8 Ica kulekelesha ndeti, bonse muleba no mutima umo,+ mulelangulukilana, muletemwa aba bwananyina, muleba aba nkumbu,+ kabili muleicefya mu mitima.+9 Mwilabwesesha ububi pa bubi+ atemwa umusaalula pa musaalula,+ lelo mulepaala,+ pantu e co mwaitiilwe ukuti mulekonka iyi ine mibele, e pa kuti mukapyane ipaalo lya kwa Lesa.10 Pantu calembwa ukuti, “uufwaya umweo no kwikala bwino,+ aleshe ululimi+ lwakwe ukuti lwilanda ifyabipa, aleshe ne milomo yakwe ukuti ilanda ubucenjeshi,+11 awe ataluke ku fyabipa+ no kucita ifisuma; afwaye umutende no ku-ukonkelela.+12 Pantu amenso+ ya kwa Yehova yaba pa balungama, na matwi yakwe yomfwa ukupapaata kwabo;+ lelo icinso ca kwa Yehova cili pa bacita ifyabipa.”+13 Nomba nga mwalicincila mu kucita icisuma, nani engamucita icabipa?+14 Nga mwaculila ubulungami, ninshi mwalipaalwa.+ E ico mwilatiina ico batiina+ kabili mwilasakamana.+15 Mulecindika Kristu mu mitima yenu ukuti ni Shikulu,+ kabili lyonse muleba abaiteyanya ukwasuka+ umuntu onse uwingamwipusha pe subilo lyenu, lelo muleasuka no mutima uwafuuka+ na katiina.16 Kwateni kampingu musuma,+ pa kuti ilyo bamupontela, bekatwe insoni+ abalesuusha imyendele yenu iisuma iya bwina Kristu.+17 Pantu cawamapo ukuculila pa kucita icisuma,+ nga e fyo Lesa alefwaya, ukucila ukuculila pa kucita icabipa.+18 Pantu, na Kristu afwile fye umuku umo pa mulandu wa membu shesu,+ uwalungama afwiliile abashalungama,+ pa kuti amutungulule kuli Lesa.+ Bamwipeye no mubili wa buntunse,+ lelo abuushiwe no mubili wa ku muulu.+19 Kabili muli uyu wine musango aile no kubila imbila ku mipashi iyaba mu cifungo,+20 iishakwete icumfwila+ mu nshiku sha kwa Noa, lilya Lesa atekele umutima+ ilyo icibwato calepangwa,+ umo abantu abanono fye abaali cinekonsekonse (8) bapusukiile ku menshi.+21 Icalingana ne ci e cilemupususha nomba,+ e kutila, ulubatisho ukupitila mu kubuuka kwa kwa Yesu Kristu.+ (Ulu lubatisho te kusamba ifiko, lelo kulomba kampingu musuma kuli Lesa.)+22 Yesu aile ku muulu uko nomba aikala ku kwa ku kulyo+ kwa kwa Lesa; na bamalaika+ na bamulopwe na ba maka balengelwe ukunakila ena.+
bem_Latn bem_Latn sna_Latn bem_Latn